Glencore

Glencore plc on brittiläis-sveitsiläinen raaka-ainekauppaan ja kaivostoimintaan erikoistunut jättiyritys, jonka kotipaikka on Sveitsin Baar. Vuonna 2014 se oli maailman kymmenenneksi suurin yritys Fortune 500 Global -listalla.Global 500, Fortune. Viitattu 30.9.2015. Glencore on yksi maailman suurimmista raaka-ainekauppiaista.

Nykyinen Glencore plc syntyi toukokuussa 2013 raaka-aineyhtiö Glencoren ja kaivosyhtiö Xstratan fuusiona. Glencore-nimi tulee sanoista GLobal ENergy COmmodity REsources, ja yhtiö toimittaa metalleja, mineraaleja, raakaöljyä, öljytuotteita, kivihiiltä, maakaasua ja maatalous­tuotteita asiakas­yrityksilleen, jotka toimivat energia-, teräs-, ajoneuvo- ja elintarvike­teollisuudessa.Pidd, Helen: The rise of Glencore, the biggest company you've never heard of, The Guardian 19.5.2011. Viitattu 30.9.2015.

Glencoren historia on ollut skandaalintäyteinen. Perustaja Marc Richiä kutsuttiin talousrikostensa vuoksi 1990-luvulla maailman etsityimmäksi valkokaulus­rikolliseksi, ja myöhemmin yritys on ollut usein otsikoissa ympäristö­laiminlyönneistään sekä lahjonta- ja veronkierto­syytteistä eri puolilla maailmaa.Moilanen, Harri-Ilmari: Raaka-ainejätti kuparin kimpussa, Kansan Uutiset 28.11.2012. Viitattu 30.9.2015. 

 Historiaa 
Yrityksen perusti vuonna 1974 raaka-ainemeklari Marc Rich (1934–2013) nimellä Marc Rich + Co AG. Toukokuussa 2013 Glencore toteutti odotetun fuusion yhteistyökumppaninsa Xstratan kanssa, josta se oli omistanut osan jo vuodesta 1990 lähtien.Bias, Javier: Glencore finishes takeover of Xstrata, Financial Times 2.5.2013. Viitattu 30.9.2015.Uusi raaka-ainejätti saatiin synnytettyä vain muutama tunti ennen määräaikaa, Taloussanomat 1.10.2012. Viitattu 30.9.2015.

Vuonna 1993 Sveitsissä viranomaisia paossa ollut Rich joutui myymään enemmistöosuuden konkurssikypsästä Marc Rich + Co:sta uudelle Glencore International -yhtiölle, jonka oli perustanut yrityksen muu toimiva johto.Glencore Buys Out Founder 

Glencore International listautui Lontoon pörssiin toukokuussa 2011 ja otettiin mukaan FTSE 100 -indeksiin.”Glencore's shares flat on first conditional trading day”, BBC News 19.5.2011. Viitattu 30.9.2015. Yrityksen osake noteerataan myös Hongkongin ja Johannesburgin pörsseissä.Denny, Thomas: Glencore's Hong Kong shares down 2.8 pct on trading debut , Reuters 24.5.2011, viitattu 30.9.2015.

 Syytöksiä 
CIA-tiedustelupalvelun mukaan Glencore International olisi maksanut yli 3,2 miljoonaa dollaria lahjuksina Saddam Husseinin hallinnolle saadakseen irakilaista öljyä Yhdistyneiden kansakuntien Ruokaa öljystä -ohjelman puitteissa. Glencore kiisti syytökset.Koenig, Peter: Secretive Swiss trader links City to Iraq oil scam, The Sunday Times 25.9.2005. Viitattu 30.9.2015. Jo Marc Richin aikana yritystä syytettiin laittomasta kaupankäynnistä Etelä-Afrikan rotusortohallituksen kanssa.

Sambiassa Glencoren omistama Mopani Copper Mines plc on ollut kritiikin kohteena happosateista ja miljoonien ihmisten terveysongelmistaGlencore: Severe Health and Environmental Damages at Mopani Copper Mines plc , Face Finance, päiväämätön. Viitattu 30.9.2015.Glencore linked to acid waterfall in DR Congo, BBC News 16.4.2012. Viitattu 30.9.2015. sekä veronkierrosta.Tax evasion in Zambia, Five NGOs file an OECD complaint against Glencore International AG and First Quantum Minerals for violation of OECD guidelines , OECD Watch 12.4.2011. Viitattu 30.9.2015. 

Kongon demokraattisessa tasavallassa Glencoren tytäryhtiö käytti kuparimalmin rikastuksessa happoa, joka laskettiin suoraan paikallisten kalastajien käyttämään jokeen.”Glencore linked to acid waterfall in DR Congo”. BBC News 16.4.2012. Yritystä on syytetty myös maan valtiollisten kaivosten yksityistämisessä tapahtuneista väärinkäytöksistä. Secrecy Surrounding Glencore’s Buisiness Deals in the Democratic Republic of Congo, Global Witness, 9.5.2012. Viitattu 30.9.2015.

Yhtiön vastuullisuuskysymyksiä käsiteltiin vuonna 2012 Yle TV1 -kanavalla esitetyssä Nicolas Shaxsonin dokumentissa Afrikkaa ryöstämässä (Stealing Africa, 2012).

 Lähteet 

Luokka:Kaivosyhtiöt
Luokka:Sveitsiläiset pörssiyhtiöt
Luokka:Brittiläiset pörssiyhtiöt
Luokka:Monialayritykset
Luokka:FTSE 100 -indeksi